KIAT รายได้บริการขนส่งพุ่ง! ดันกำไร Q2 โต 47% แตะ 28 ล้าน
KIAT รายได้บริการขนส่งพุ่ง! ดันกำไรไตรมาส 2/65 โต 47% แตะ 28 ล้าน จากช่วงเดียวกันปีก่อน 19 ล้าน หนุน 6 เดือนแรกกำไรทะลุ 48 ล้าน พ่วงปันผล 0.01 บาท XD  22 ส.ค. จ่าย 2 ก.ย.65
KIAT รายได้บริการขนส่งพุ่ง! ดันกำไรไตรมาส 2/65 โต 47% แตะ 28 ล้าน จากช่วงเดียวกันปีก่อน 19 ล้าน หนุน 6 เดือนแรกกำไรทะลุ 48 ล้าน
9 ส.ค. 2565

บริษัท เกียรติธนา ขนส่ง จำกัด (มหาชน) หรือ KIAT รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

โดยผลการดำเนินงานเพิ่มขึ้นเนื่องจากรายได้รวมไตรมาส 2 ปี 2565 เท่ากับ 220.32 ล้านบาท  เพิ่มขึ้น 50.77 ล้านบาท หรือเพิ่มขึ้นร้อยละ 29.94 เมื่อเทียบกับงวดเดียวกันของปีก่อน ปัจจัยหลักมาจากการเพิ่มขึ้นของรายได้ให้บริการขนส่งสินค้า
สำหรับรายได้จากการให้บริการขนส่งสินค้าไตรมาส 2/2565 อยู่ที่ 172.10 ล้านบาท คิดเป็นร้อยละ 78.11 ของรายได้รวม ซึ่งเป็นรายได้หลักของบริษัทฯ เพิ่มขึ้นจากงวดเดียวกันของปีก่อน จำนวน 39.23ล้านบาท หรือเพิ่มขึ้นร้อยละ 29.53 เนื่องจากบริษัทฯ มีลูกค้ารายใหม่เพิ่มขึ้นทั้งในและต่างประเทศ ในขณะที่สัญญาขนส่งบางสัญญาของลูกค้ารายเก่าได้สิ้นสุดลง
นอกจากนี้บริษัทฯประกาศจ่ายปันผลจากงวดดำเนินงานวันที่ 1 ม.ค. 2565 ถึงวันที่ 30 มิ.ย. 2565 เป็นเงินสดในอัตราหุ้นละ 0.01 บาท กำหนดขึ้นเครื่องหมาย XD วันที่ 22 ส.ค. 2565 และกำหนดจ่ายเงินปันผลในวันที่ 2 ก.ย.2565